— 4 — 



vel, ut rectius dicamus, eaedem plantarum species, non nostris iisque 

 propriis notatae nominibus, sed diversis planeque alienis nuncupatae voca- 

 bulis. Ex hoc tam inexspectato varioruni nominum vocabulorumque usu 

 ne fieret major rerum notionumque confusio, omni opera elaborandum 

 judicavimus , ideoque consentaneum duximus , nonnullas novarum horti 

 nostri plantarum paullo accuratius describere, quo expeditior redderetur 

 eariim distinctio. 



Adjecimus praeterea diligentem descriptionem novae cujusdam e genere 

 Utriculariarum speciei, quae quidem, aeque ac reliquae tres ejusdem 

 generis species in Germania obviae , etiam in agro Hamburgensi liaud raro 

 occurriti sed ad hanc usque aetatem aliorum attentionem fefellit. 



